CELEX: 22011D0129
Language: bg
Date: 2011-12-02 00:00:00
Title: Решение на Съвместния комитет на ЕИП № 129/2011 от 2 декември 2011 година за изменение на приложение II (Технически регламенти, стандарти, изпитвания и сертифициране) към Споразумението за ЕИП

15.3.2012   
            
            
               BG
            
            
               Официален вестник на Европейския съюз
            
            
               L 76/12
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 129/2011
   от 2 декември 2011 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 115/2011 от 21 октомври 2011 г. (1)
               
            
         
               (2)
            
            
               Регламент (ЕС) № 10/2011 на Комисията от 14 януари 2011 г. относно материалите и предметите от пластмаси, предназначени за контакт с храни (2), следва да бъде включен в Споразумението.
            
         
               (3)
            
            
               Регламент (ЕС) № 10/2011 отменя директиви 80/766/ЕИО (3), 81/432/ЕИО (4) и 2002/72/ЕО (5) на Комисията, които са включени в Споразумението и които следва съответно да отпаднат от Споразумението.
            
         
               (4)
            
            
               По практически причини актовете, които са изброени под заглавието „АКТОВЕ, КОИТО ДОГОВАРЯЩИТЕ СЕ СТРАНИ ОТБЕЛЯЗВАТ“ в глава XII от приложение II, се преномерират.
            
         
               (5)
            
            
               Настоящото решение се отнася до законодателството относно храните. Законодателството относно храните не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част към глава XII от приложение II към Споразумението. Следователно настоящото решение не се прилага по отношение на Лихтенщайн,
            
         ПРИЕ НАСТОЯЩОТО РЕШЕНИЕ:
   Член 1
   Глава XII от приложение II към Споразумението се изменя, както следва:
   
               1.
            
            
               Текстовете на точки 25 (Директива 80/766/ЕИО на Комисията), 28 (Директива 81/432/ЕИО на Комисията) и 54щщб (Директива 2002/72/ЕО на Комисията) се заличават.
            
         
               2.
            
            
               В точка 36 (Директива 85/572/ЕИО на Съвета) се добавя следното тире:
               
                           „—
                        
                        
                           
                              32011 R 0010: Регламент (ЕС) № 10/2011 на Комисията от 14 януари 2011 г. (ОВ L 12, 15.1.2011 г., стр. 1).“
                        
                     
         
               3.
            
            
               След точка 54щщщщщм (Регламент (ЕС) № 16/2011 на Комисията) се вмъква следната точка:
               
                           „55.
                        
                        
                           
                              32011 R 0010: Регламент (ЕС) № 10/2011 на Комисията от 14 януари 2011 г. относно материалите и предметите от пластмаси, предназначени за контакт с храни (ОВ L 12, 15.1.2011 г., стр. 1).“
                        
                     
         
               4.
            
            
               Под заглавието „АКТОВЕ, КОИТО ДОГОВАРЯЩИТЕ СЕ СТРАНИ ОТБЕЛЯЗВАТ“ точки от 55 (Препоръка 78/358/ЕИО на Комисията) до 67 (Препоръка 2010/161/ЕС на Комисията) се преномерират съответно на точки 1—13.
            
         Член 2
   Текстовете на Регламент (ЕС) № 10/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 2 декември 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 341, 22.12.2011 г., стр. 78.
   
      (2)  ОВ L 12, 15.1.2011 г., стр. 1.
   
      (3)  ОВ L 213, 16.8.1980 г., стр. 42.
   
      (4)  ОВ L 167, 24.6.1981 г., стр. 6.
   
      (5)  ОВ L 220, 15.8.2002 г., стр. 18.
   
      (6)  Без отбелязани конституционни изисквания.